  Виталий Пронин Куара сётон огсыр радъяськиз. Удмуртиын бырйисьёс пӧлын 44 процент палаез куаразэ сётӥз.Бадӟым люкетэз бюллетеньёс та дырлы эскеремын ни. Соосъя адӟиське: шаерамы улӥсьёс оскемзэс веразы «Огъя Россия» партилы (50,3 процент пала). Кыкетӥ интыын – КПРФ (13,87 процент), собере – ЛДПР (12, 35 процент) но «Справедливая Россия» (9,27 процент).Нимаз кандидатъёсты чаклано ке, 33-тӥ округъя нырысетӥ интыын Алексей Загребин (42,87 процент), кыкетӥ интыын Алексей Чулкин (18,87 процент), собере Владимир Чепкасов (15,87 процент) но Виктор Шудегов (8,55 процент).34-тӥ округын ваньзэсты азьпалтӥз Валерий Бузилов (50,11 процент). Кыкетӥ интыын Владимир Бодров (15,57 процент), собере Фарид Юнусов (13,74 процент) но Антон Гусев (10,33 процент).  Та лыдпусъёс пичияк воштӥськыны быгатозы на, но огъя югдур таӵегес ик кылёз.Шаерамы быръёнъёслэн ортчемзы пумысен туннэ мылкыдзэс веразы республикамылэн кивалтӥсьёсыз. Ваньзы сямен ик пусйизы, куара сётон огсыр радъяськиз шуыса. Кун Кенешлэн Тӧроез Владимир Невоструев вераз:- Быръёнъёс капчиесь ӧй вал. Куд-ог партиос коньдон трос быдтӥзы, ог-огед вылэ пож ву киськанъёс но вал. Но озьы ке но адямиос вамыштӥзы быръёнъёсы но куаразэс сётӥзы. Оскемзэс веразы «Огъя Россиялы». Озьыен, табере тыршоно со оскемзэс уж вылын быдэстыны.- Быръёнъёс дыръя милям пӧсь телефонмы ужаз, - тодэ вайытӥз шаерысьтымы Адямилэн правоосызъя оскем мурт Вениамин Соломенников, - оглом 18 вазиськон вал. Но со пӧлысь 7-ез гинэ быръёнъёсын герӟаськемын. Ваньмызъя эскеронъёс ортчытэмын. Оглом куара сётон вылын со ӧз шӧдӥськы.Вениамин Соломенниковлэн малпамезъя, быръёнъёслэн огсыр радъяськемзы герӟаськемын чакласьёслэн (наблюдательёслэн) лыдынызы но. Пытсэт сьӧрын куара сётӥсьёс доры гинэ но соос вуылӥзы.Елена Панфилова  Теги: Быръёнъёс  